Մինչ այսօրվա եռակողմ բանակցություններն արդեն հստակ էր, որ Մոսկվան և Թեհրանը Իդլիբի հարցում կարտահայտեն միևնույն, իսկ Անկարան՝ հակադիր մոտեցումը: Այնուամենայնիվ, երեք նախագահներն էլ, Էրդողանը, Պուտինը և Ռոհանին, համատեղ ասուլիսի ժամանակ հայտարարել են, որ իրենց հանդիպումներն այս ձևաչափով պետք է շարունակել։ «Համոզված եմ, որ այս բանակցությունները ևս արդյունավետ էին և նպաստելու են սիրիական ճգնաժամի վերջնական կարագավորմանը»,- մասնավորապես, ասել է Պուտինը: